คำสั่งกรุงเทพมหานครคำสั่งกรุงเทพมหานครที่๑๙๒๐/๒๕๕๓เรื่องมอบอำนาจให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานคร โดยที่เป็นการสมควรปรับปรุงการมอบอำนาจของผู้ว่าราชการกรุงเทพมหานครตามระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. ๒๕๓๙ออกตามความในพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙ ซึ่งได้มีการกำหนดอำนาจหน้าที่ของหัวหน้าหน่วยงานของรัฐไว้หลายประการให้เหมาะสมยิ่งขึ้นเพื่อเป็นการแบ่งเบาภาระของผู้ว่าราชการกรุงเทพมหานครในฐานะหัวหน้าหน่วยงานของรัฐและเพื่อให้การปฏิบัติงานเป็นไปด้วยความเรียบร้อยรวดเร็ว และมีประสิทธิภาพยิ่งขึ้นอาศัยอำนาจตามความในมาตรา ๘๑แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงให้ยกเลิกคำสั่งกรุงเทพมหานคร ที่ ๒๗๔๖/๒๕๔๐ ลงวันที่๗ กรกฎาคม ๒๕๔๐ เรื่องมอบอำนาจให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานครและมอบอำนาจของหัวหน้าหน่วยงานของรัฐตามระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. ๒๕๓๙ให้ข้าราชการกรุงเทพมหานครปฏิบัติราชการแทน ดังต่อไปนี้๑. ปลัดกรุงเทพมหานครหรือรองปลัดกรุงเทพมหานครที่ปลัดกรุงเทพมหานครมอบหมายให้สั่งราชการ หน่วยงานส่วนราชการและการพาณิชย์ของกรุงเทพมหานคร ที่เป็นเจ้าของเรื่อง ดังนี้๑.๑การรับทราบรายงานความเสียหายที่เกิดขึ้นตามข้อ ๗ ข้อ ๙ และข้อ ๓๑๑.๒การวินิจฉัยสั่งการว่ามีเหตุอันควรเชื่อว่าความเสียหายเกิดจากการกระทำของเจ้าหน้าที่กรุงเทพมหานครหรือไม่และการแต่งตั้งคณะกรรมการสอบข้อเท็จจริงความรับผิดทางละเมิดตามข้อ ๘เฉพาะกรณีเมื่อเกิดความเสียหายแก่หน่วยงานดังต่อไปนี้(๑) สำนักงานคณะกรรมการข้าราชการกรุงเทพมหานคร(๒) สำนักงานเลขานุการผู้ว่าราชการกรุงเทพมหานคร(๓) สำนักงานเลขานุการสภากรุงเทพมหานคร(๔) ส่วนราชการในสำนักปลัดกรุงเทพมหานคร และ(๕) การพาณิชย์ของกรุงเทพมหานคร๑.๓การวินิจฉัยสั่งการให้แต่งตั้งคณะกรรมการสอบข้อเท็จจริงความรับผิดทางละเมิดตามข้อ๘ เมื่อกรุงเทพมหานครได้รับแจ้งผลการตรวจสอบจากองค์กรตามรัฐธรรมนูญหรือหน่วยงานของรัฐอื่นที่มีอำนาจหน้าที่ตรวจสอบตามกฎหมาย๑.๔การแต่งตั้งคณะกรรมการสอบข้อเท็จจริงความรับผิดทางละเมิดตามข้อ ๑๐ และข้อ ๑๑กรณีที่จะต้องมีการแต่งตั้งคณะกรรมการร่วมกับหน่วยงานของรัฐอื่น๑.๕ การแต่งตั้งคณะกรรมการตามข้อ ๓๓ และข้อ ๓๕เฉพาะกรณีเจ้าหน้าที่กรุงเทพมหานครผู้กระทำละเมิดอยู่ในสังกัดของหน่วยงานดังต่อไปนี้(๑) สำนักงานคณะกรรมการข้าราชการกรุงเทพมหานคร(๒) สำนักงานเลขานุการผู้ว่าราชการกรุงเทพมหานคร(๓) สำนักงานเลขานุการสภากรุงเทพมหานคร(๔) ส่วนราชการในสำนักปลัดกรุงเทพมหานคร และ(๕) การพาณิชย์ของกรุงเทพมหานคร๑.๖ การวินิจฉัยสั่งการและการส่งสำนวนให้กระทรวงการคลังตรวจสอบเว้นแต่เป็นเรื่องที่กระทรวงการคลังประกาศกำหนดว่าไม่ต้องรายงานให้กระทรวงการคลังตรวจสอบตามข้อ๑๗ วรรคหนึ่งและวรรคสองการสั่งการให้ตระเตรียมเรื่องให้พร้อมสำหรับการออกคำสั่งให้เจ้าหน้าที่กรุงเทพมหานครชำระค่าสินไหมทดแทนในระหว่างการพิจารณาของกระทรวงการคลังตามข้อ ๑๗ วรรคสี่การมีคำสั่งตามที่เห็นสมควรและแจ้งให้ผู้ที่เกี่ยวข้องทราบในกรณีที่กระทรวงการคลังไม่แจ้งผลการตรวจสอบให้ทราบภายในเวลาที่กำหนดไว้ตามข้อ๑๗ วรรคห้า๑.๗การรับทราบผลการตรวจสอบของกระทรวงการคลังและการวินิจฉัยให้มีคำสั่งตามความเห็นของกระทรวงการคลังหรือตามที่เห็นว่าถูกต้องกรณีกระทรวงการคลังและกรุงเทพมหานครมีความเห็นแตกต่างกันตามข้อ๑๘ วรรคหนึ่ง๑.๘ การแจ้งผลการตรวจสอบตามข้อ ๑.๖กรณีเป็นเรื่องที่กระทรวงการคลังประกาศกำหนดว่าไม่ต้องรายงานให้กระทรวงการคลังตรวจสอบหรือข้อ ๑.๗ กรณีมีคำสั่งตามความเห็นของกระทรวงการคลัง หรือตามที่เห็นว่าถูกต้องให้ผู้ที่เกี่ยวข้องทราบตามข้อ ๑๘ วรรคหนึ่ง เฉพาะกรณีเจ้าหน้าที่กรุงเทพมหานครผู้กระทำละเมิดอยู่ในสังกัดของหน่วยงานดังต่อไปนี้(๑) สำนักงานคณะกรรมการข้าราชการกรุงเทพมหานคร(๒) สำนักงานเลขานุการผู้ว่าราชการกรุงเทพมหานคร(๓) สำนักงานเลขานุการสภากรุงเทพมหานคร(๔) ส่วนราชการในสำนักปลัดกรุงเทพมหานคร และ(๕) การพาณิชย์ของกรุงเทพมหานคร๑.๙การวินิจฉัยสั่งการและการเสนอความเห็นไปยังกระทรวงการคลังตามข้อ ๒๐๑.๑๐การผ่อนผันการชดใช้ค่าสินไหมทดแทนของเจ้าหน้าที่กรุงเทพมหานครหรือการพิจารณาส่งเรื่องให้พนักงานอัยการดำเนินคดีล้มละลาย ตามข้อ ๒๗๑.๑๑ การวินิจฉัยว่าความเสียหายเกิดจากการกระทำในการปฏิบัติหน้าที่หรือไม่และการเรียกเจ้าหน้าที่กรุงเทพมหานครเข้ามาเป็นคู่ความในคดีหากเห็นว่าความเสียหายนั้นมิได้เกิดจากการกระทำในการปฏิบัติหน้าที่ ตามข้อ ๓๖๒. ผู้อำนวยการสำนักและผู้อำนวยการเขต แล้วแต่กรณี ดังต่อไปนี้๒.๑ การวินิจฉัยสั่งการว่ามีเหตุอันควรเชื่อว่าความเสียหายเกิดจากการกระทำของเจ้าหน้าที่กรุงเทพมหานครหรือไม่และการแต่งตั้งคณะกรรมการสอบข้อเท็จจริงความรับผิดทางละเมิด ตามข้อ ๘๒.๒ การแต่งตั้งคณะกรรมการตามข้อ ๓๓ และข้อ ๓๕๒.๓การแจ้งผลการตรวจสอบกรณีเป็นเรื่องที่กระทรวงการคลังประกาศกำหนดว่าไม่ต้องรายงานให้กระทรวงการคลังตรวจสอบหรือกรณีมีคำสั่งตามความเห็นของกระทรวงการคลังหรือตามที่เห็นว่าถูกต้องให้ผู้ที่เกี่ยวข้องทราบตามข้อ ๑๘ วรรคหนึ่ง๓. การอนุญาตให้ขยายระยะเวลาการสอบสวนกรณีคณะกรรมการสอบข้อเท็จจริงความรับผิดทางละเมิดไม่สามารถดำเนินการสอบสวนให้แล้วเสร็จภายในระยะเวลาที่ผู้แต่งตั้งกำหนดตามข้อ๑.๒ ข้อ ๑.๓ ข้อ ๑.๔ ข้อ ๑.๕ ข้อ ๒.๑ และข้อ ๒.๒ให้เป็นอำนาจของผู้ได้รับมอบอำนาจตามข้อ ๑ และข้อ ๒ แล้วแต่กรณีโดยให้คำนึงถึงเหตุผลและความจำเป็นในการขอขยายระยะเวลาและระมัดระวังเรื่องอายุความด้วยทั้งนี้ การอนุญาตให้ขยายระยะเวลาการสอบสวนตามข้อ๑.๕ และข้อ ๒.๒ จะต้องไม่เกิน ๑๘๐ วันนับแต่ที่ได้รับคำขอหากเรื่องใดไม่อาจพิจารณาได้ทันในกำหนดนั้น ให้ดำเนินการตามมาตรา ๑๑แห่งพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙๔. ในกรณีเจ้าหน้าที่กรุงเทพมหานครผู้รับผิดตายให้ผู้ได้รับมอบอำนาจตามข้อ ๑ และข้อ ๒ แล้วแต่กรณีส่งเรื่องให้สำนักงานกฎหมายและคดีดำเนินการฟ้องคดีต่อศาลเพื่อมิให้ขาดอายุความตามประมวลกฎหมายแพ่งและพาณิชย์ว่าด้วยมรดก ตามข้อ ๒๔๕. การใช้อำนาจและการดำเนินการของผู้แต่งตั้งตามข้อ๑๖ ให้เป็นอำนาจของผู้ได้รับมอบอำนาจตามข้อ ๑ และข้อ ๒ แล้วแต่กรณี๖. การออกคำสั่งเรียกให้เจ้าหน้าที่กรุงเทพมหานครผู้รับผิดชดใช้ค่าสินไหมทดแทนแก่กรุงเทพมหานครภายในอายุความตามข้อ๑๘ วรรคสอง ประกอบกับมาตรา ๑๒ แห่งพระราชบัญญัติความรับผิดทางละเมิดของเจ้าหน้าที่พ.ศ. ๒๕๓๙ และการแจ้งคำสั่งดังกล่าวให้เป็นอำนาจของผู้ได้รับมอบอำนาจตามข้อ ๑และข้อ ๒ แล้วแต่กรณี๗. การนำข้อ๘ ถึงข้อ ๒๐ มาใช้บังคับโดยอนุโลมตามที่กำหนดไว้ในข้อ ๓๑ในส่วนที่เกี่ยวกับอำนาจของผู้แต่งตั้งหรือหัวหน้าหน่วยงานของรัฐให้เป็นอำนาจของผู้ได้รับมอบอำนาจตามข้อ ๑ และข้อ ๒ แล้วแต่กรณีทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]สั่งณ วันที่ ๑๐ พฤษภาคม พ.ศ. ๒๕๕๓หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๓มิถุนายน ๒๕๕๓นันท์นภัสร์/ตรวจ๓มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖๗ ง/หน้า ๓๙/๒๗ พฤษภาคม ๒๕๕๓